text: باتون ساليه ( أصابع الكمون )
text: #000003
text: يسلموا إيديك يا رب والله شكل الوصفة سهلة وبتشهي بس كان بدي اسأل على شغلة انا بصراحة مو متوفر عندي الكمون الحب بس الكمون الناعم بيمشي الحال لأنو بصراحة بجيبه من سوريا وهون ما بلاقي هي التوابل بسهولة وسؤال تاني
  هلق انا عندي خميرة حبيبات فورية ما في حاجة اذوبها بالماء بيمشي الحال ولا شو لازم اذوبها بالماء الساخن ؟
  شكرا كتيير غلبتك معي
text: #000008
text: وصفة هيك شكلها بيشهي من وصفك و التفاصيل الي ذاكرتيها و الصور شكلها شغل احترااف , مممم
text: #000009
text: لارا عندي سؤال , يا ترى يالسمنة بتطلع طعمتها متل الزيت و الا في فرق , انا حابة جربها بالزيت بس اذا بالسمنة اطيب فرح اطبقها متلك
text: #000011
text: يسلموا إيديك أخت لارا .. الوصفة مغرية وخصوصاً الكمون الي فيها .. أنا أستهلك الكمون بكميات كبيرة ومع الكثير من الأطباق .. ومؤخراً صرت أستعمله كدواء لحرقة المعدة بناءً على نصيحة من الأخت الكريمة منى.
  إن شاء الله سأطبق الوصفة قريباً ولو أني لسه خايف من موضوع المعجنات .. ادعي لي ما يصير معي أفلام كرتون متل تجاربي الفاشلة مع الكنافة .. وأكيد بخبرك بس جربتها.
  والشكر موصول دائماً للأخت منى .. وبانتظار تنزيل الصور.
  تحياتي للجميع .. وكل عام وأنتم بألف خير.
text: #000012
text: عادي مش ضروري الكمون الحب لأن أكثر من مرة عملتها من دونه مع إني أفضل طحن الكمون كل فترة وفترة لأن إذا كان مطحون من مدة طويلة بيفقد نكهته ورائحته النفاثة.
  وبالنسبة للخميرة الفورية مافهمت ليش ماتقدرين تذوبينها بالماء الدافئ ؟ بس عادي لأن مرة عجنتها بدون ماأذوبها وطلعت كويسة .
  ويارب تعجبك وأحب أطمنك إن العجينة متسامحة مع الجميع :grin وكيف ماعملتيها بتزبط إن شاء الله .
text: #000013
text: سلم دياتك رح جربا باسرع وقت لان كتير بحب هالانواع وخصوصي اولادي بشتريلون ياه جاهز عاسمسم وعاعشاب
text: #000024
text: كل عام و أنت بخير لارا مباركة طاعتك
  يسلم دياتك أول ما قريت الأسم و لسا ما شفت الصورة خطر ببالي أنو الوصفة فرنسي أن بحب الوصفات الفرنسية الله يعطيك العافية و تسلم الديات
text: #000026
text: يسلم دياتك على هالأكلة الطيبة دائما بدوقها جاهزة و بتمنى اعملها بالبيت انشالله رح جربها
text: #000028
text: منى ما بيصير اصوت لاكتر من وصفة؟؟؟
text: #000031
text: يسلم ايديكي يالارا ...ساويتها وطلعت رائعة كتير كتير وبالفعل كل الي داقها اخد الوصفة
text: #000032
text: جربت الوصفة وكانت ممتازة .. فكرة تحميص الكمون قبل طحنه كانت رائعة فعلاً .. والوصفة صارت معتمدة عندي دائماً.
  الملاحظة الوحيدة أني واجهت صعوبة كبيرة بتشكيل العجينة .. والأصابع طلع شكلها كاريكاتوري .. ما في وحدة بتشبه الثانية .. بس الطعمة ولا ألذ من هيك ..
  كل ما جربت وصفة من الموقع أفرح عليها .. بس فرحتي هالمرة مضاعفة لأنها أول مرة بحياتي أعمل عجينة .. وزال عندي حاجز الخوف من المعجنات .. حتى أني بعدها مباشرة عملت سمبوسك وهي الوصفة اللي متحمس إلها من زمان .. وكمان طلعت روعة.
  كل ما جربت وصفة من الموقع أفرح عليها .. بس فرحتي هالمرة مضاعفة لأنها أول مرة بحياتي أعمل عجينة .. وزال عندي حاجز الخوف من المعجنات .. حتى أني بعدها مباشرة عملت سمبوسك وهي الوصفة اللي متحمس إلها من زمان .. وكمان طلعت روعة.
  يسلموا إيديك أختي وألف شكر إلك .. وللأخت منى طبعاً.
text: #000037
text: كل عام وإنتي بخير لارا
  هي الوصفة هي آخر ما حرر من تجاربي مع المنيو الرمضاني.. حضرتها مبارح الضهر.. وما عاد اصبر حتى تطلع من الفرن.. ريحتها بتاخد العقل.. حتى أبو الشباب كان نايم وقلي أثرتلي على أحلامي هالريحة.. بس بدي فيق وأعرف شو عم تخترعي :grin
  انا غلطت وجربت نص الكمية.. كان لازم أعمل الضعف. من أول ما طلعت بالفرن لهفت 3 أصابع قبل ما تبرد.. وبعدين حجزت مكان ثابت بالمطبخ.. تقريبا خلصتن (ضل بس 3) :sigh
  يسلموا إيديكي لارا.. وإذا عندك وصفات تانية من هالنمط ما تقطعينا
text: #000043
text: تسلم ايديك اختي على الوصفه الحلوه بس عندي سؤال .هل نخلي الاصابع تتخمر مره ثانيه بعد ما رشينا عليها الملح والكمون او ندخلها على طول بالفرن وبتنتفخ وهيه داخل الفرن؟وسؤال ثاني لان الصوره ما طلعت معي .اذا عملنا العجينه اصبع طويل بعدين نقطعه اصابع صغار؟
text: #000046
text: شكل هالوصفة ظريفة انشاء الله بدي جربها بس بدي اسالك عزيزتي منى اذا بتقدري تفيديني كيف استطيع اختبار الخميرة الفورية اذا كانت صالحة ام منتهية الصلاحية لأني بصراحة بحتفظ فيها بالبراد ومن يومين جربت فيها طريقة البوب كورن تشيكن بس حطيت سمك بدك الدجاج المشكلة اللي صارت انة بعد ما طلع من الزيت طري وصار متل طبقة العجة هو طلع كتير طيب بس مش مقرمش
  فيا ترى الخميرة السبب اليوم حطيت شوي بصحن وضفتلهم ماء ساخن فما عطت اي تفاعل شو رأيك يمكن منتهية؟؟؟
  آسفة لطول السؤال بس في كذا وصفة متعطلة على هالخميرة
text: #000047
text: بتحطيهم مع مية فاترة و سكر و بتغطي الكاسة و بتتركيهم شي ربع ساعة , اذا طلعت رغوة و ريحة خميرة معناها اوكيه اذا نو معناها خميرتك مو مزبوطة
text: #000048
text: بعد التجربة يا دووووب طلع رغوة بالنصف بظن من اثر التحريك هلأ ريحتها خميرة
  بس يا ترى هيك بيكفي انها شغالة ؟؟؟ شو رأيك ارميهم مع ان عندي ظرفين كاملين منها
text: #000050
text: الأخت أم روكساناأنا بعملها وبدخلها الفرن لأن أنابعمل صينيتين فعبال ماأبرهم كلهم وأقطعهم وأرش عليهم ملح وكمون وبأخذلي دورة أو دورتين بالمطبخ بتكون خمرت للمرة الثانية خلص ومافيه حاجة إنك تنتظري عليها مرة ثانية وعلى فكرة الصينية إلا برمتها قبل هي يلي بدخلها أول وبتنتفخ مثل الصلاة على النبي _ والأصابع تكون طويلة وماتكون ثخينة ولا رفيعة وسط وبعدين قصيها مثل طول إصبع اليد أو حسب ذوقك
  وماتقطعيها صغار كثير ويارب تزبط معك .
text: #000053
text: الأخت أم حمزة ماأظن إنها رح تزبط بالبيكنغ باودر لأنها مش مثل الكيك وتعتبر شبيهه بالخبز ومن المعجنات ولازم خميرة فورية.
  وعلى فكرة إعجنيها واتركيها حتى لو كنتي مشغولة ومجرد ماتفضي إعمليها وخلي الأولاد يساعدونك لأن أنا لما اعمل كميةكبيرة للبيت بتنسد نفسي من كثر البرم فبنادي إخواني الثنين الصغار والله وكيلك بيبرموها في ثلث ساعة
text: #000055
text: يعطيك العافيه أخت لارا
  الوصفه حلوه جدا وانا من عشاق الباتون ساليه
  وجربتها من قبل كده بطريقتك ووالله ما قعدت ساعتين وكان المقدار خلص بالهنا والشفا , كتير عجبهم .. :grin
text: #000056
text: لكن لدي سؤال . وقت جربته طلعته من الفرن وهو فاتح متل اللون اللى عندك تمام
  كانت الاطراف مقرمشه وحلوه لكن من الداخل كان لايزال فيه بعض الطراوه مع العلم انه ما كان سميك بالعكس كان في سمك الجاهز تمام
  والجاهز يكون كله مقرمش فيا تري شو السبب
  اه كمان فيه صينيه نسيتها شوي بالفرن
  وخدت بس لون زياده ما انحرقت وطلعت اطيب طعمه فيهم كلهم ومتل الجاهز ومقرمشه جدا
text: #000057
text: صحتين و الف الف هنا اخي احمد بكل لقمة و كمان شكرا كتير للافكار , بالفعل متل ما قلت ممكن الواحد يتفنن فيها , عنا بسوريا بيحطوا فلفل احمر و نوع بالسمسم و نوع بحبة البركة و اكيد اول نوع هو الكمون
text: #000059
text: الأفكار إلي قدمتها جدا ممتازة وإن شاء الله المرة الجاية بنعمل العجينة بالنصف مالح وحالي
text: #000063
text: وكمان إضافات الأخت منى بالفلفل حلوة وجديدة
text: #000064